ΓΡΑΠΤΗ ΕΡΩΤΗΣΗ E-2647/02

υποβολή: Richard Corbett (PSE) προς την Επιτροπή

(20 Σεπτεμβρίου 2002)

Θέμα: Ενιαία εφαρμογή προδιαγραφών

Γνωρίζει η Επιτροπή ότι μηχανολογικός εξοπλισμός που έχει πιστοποιηθεί σε ένα κράτος μέλος (π.χ. Ιταλία) πληροί τις προδιαγραφές CΕΝ (Ευρωπαϊκή Επιτροπή Τυποποίησης) και αγοράσθηκε βάσει του στοιχείου αυτού από μια εταιρεία σε ένα άλλο κράτος μέλος (π.χ. Ηνωμένο Βασίλειο), ορισμένες φορές απορρίπτεται στις επιθεωρήσεις που διενεργούν οι αρχές του κράτους μέλους αγοράς οι οποίες ερμηνεύουν διαφορετικά τους κανόνες CΕΝ·

Αντιλαμβάνεται η Επιτροπή ότιπό αυτές τις συνθήκες, η ενδιαφερόμενη εταιρεία δεν μπορεί να προσφύγει κατά του κατασκευαστή δεδομένου ότι ο τελευταίος επισημαίνει ότι διαθέτει τη δέουσα πιστοποίηση συμμόρφωσης με τις προδιαγραφές CΕΝ·

Έχει πραγματοποιήσει η Επιτροπή κάποιες μελέτες σχετικά με την ενιαία εφαρμογή των προδιαγραφών στην ΕΕ και τα προβλήματα που προκύπτουν από τις διάφορες ερμηνείες σχετικά εκ μέρους των διαφόρων εθνικών αρχών·

Έχει να προτείνει κάτι η Επιτροπή για το τι πρέπει να πράξει μια εταιρεία στην περίπτωση που βρεθεί αντιμέτωπη με μια κατάσταση όπως η προαναφερθείσα·

Απάντηση του κ. Liikanen εξ ονόματος της Επιτροπής

(11 Οκτωβρίου 2002)

Οι μηχανές που διατίθενται στην αγορά εντός του Ευρωπαϊκού Οικονομικού Χώρου (ΕΟΧ) πρέπει να πληρούν τις βασικές απαιτήσειςγείας και ασφάλειας της οδηγίας για τις μηχανές(1). Η εφαρμογή των τεχνικών προδιαγραφών των εναρμονισμένων ευρωπαϊκών προτύπων παραμένει προαιρετική. Ωστόσο, οι μηχανές που έχουν κατασκευαστεί σύμφωνα με αυτές τις προδιαγραφές τεκμαίρεται ότι, κατά κανόνα, πληρούν τις απαιτήσεις της οδηγίας για τα πρότυπα.

Η Επιτροπή ενδιαφέρεται ιδιαίτερα για την επίτευξη της συνεπούς εφαρμογής των βασικών απαιτήσεων. Στο πλαίσιο της ομάδας εργασίας της οδηγίας περί των μηχανών, τα κράτη μέλη και η Επιτροπή επιδιώκουν την επίτευξη κοινής ερμηνείας. Συστάθηκε επίσης και άλλη ομάδα με σκοπό την ανάπτυξη διοικητικής συνεργασίας μεταξύ των εθνικών αρχών σε θέματα επιτήρησης της αγοράς. Όσον αφορά τις μηχανές πουπόκεινται σε εξέταση τύπου πριν από τη διάθεσή τους στην αγορά, οι ενδιαφερόμενοι κοινοποιημένοι οργανισμοί συνεδριάζουν τακτικά προκειμένου να συντονίζουν τις δραστηριότητές τους και να απαντούν από κοινού σε ερωτήματα ερμηνείας της οδηγίας και των εναρμονισμένων προτύπων.

Τα κράτη μέλη έχουν τηνποχρέωση να διασφαλίζουν ότι οι μηχανές που διατίθενται στην αγορά δεν θέτουν σε κίνδυνο τηνγεία και την ασφάλεια των προσώπων και, για το σκοπό αυτό, επιτηρούν καταλλήλως τις εν λόγω μηχανές. Υπάρχει πιθανότητα, παρά την εφαρμογή ενός εναρμονισμένου ευρωπαϊκού προτύπου, οι αρχές επιτήρησης της αγοράς ενός κράτους μέλους να διαπιστώσουν ότι ένα συγκεκριμένο μοντέλο μηχανής δεν πληροί τις απαιτήσεις της οδηγίας και θέτει σε κίνδυνο τηνγεία και την ασφάλεια των προσώπων.

Στην πράξη, συχνά το θέμα συζητείται με τον ενδιαφερόμενο κατασκευαστή και συμφωνείται μεταξύ του ιδίου και των εθνικών αρχών η λήψη μέτρων για τη συμμόρφωση των μηχανών. Αυτό θα επιτρέψει σε μια εταιρεία που έχει αγοράσει τέτοιου είδους μηχανές να απευθυνθεί στον κατασκευαστή για τη συμμόρφωσή τους.

Αν, σε μια τέτοια περίπτωση, διαπιστωθεί αδυναμία συμμόρφωσης προς ένα εναρμονισμένο πρότυπο, θα πρέπει να ενημερωθούν σχετικά οι οικείοι εθνικοί και ευρωπαϊκοί οργανισμοί τυποποίησης. Αν χρειαστεί, οι εθνικές αρχές θα θέσουν το θέμα στην Επιτροπή Τεχνικών Προτύπων και Κανονισμών(2), σύμφωνα με τη διαδικασία που προβλέπει το άρθρο 6.1. της οδηγίας περί μηχανών. Η Επιτροπή τότε θα αποφασίσει αν θα πρέπει να αποσύρει τα στοιχεία του εν λόγω προτύπου από την Επίσημη Εφημερίδα και να αναθέσει στον οργανισμό τυποποίησης να τροποποιήσει δεόντως το πρότυπο.

Αν διαπιστωθεί ότι μια μηχανή θέτει σε κίνδυνο τηνγεία και την ασφάλεια των προσώπων και δεν βρεθεί προαιρετική λύση, οι εθνικές αρχές δύνανται να αποφασίσουν την απόσυρση της μη ασφαλούς μηχανής από την αγορά, σύμφωνα με τη διαδικασία διασφάλισης που προβλέπει το άρθρο 7 της οδηγίας για τις μηχανές. Το κράτος μέλος οφείλει να ενημερώσει την Επιτροπή για τη λήψη οποιουδήποτε τέτοιου μέτρου,ποδεικνύοντας αν η μη συμμόρφωση οφείλεται στη μη ικανοποίηση των βασικών απαιτήσεωνγείας και ασφάλειας, στη μη ορθή εφαρμογή ενός εναρμονισμένου προτύπου ή σε αδυναμίες του ίδιου του προτύπου.

Κατόπιν διαβουλεύσεων με τα ενδιαφερόμενα μέρη, η Επιτροπή αποφασίζει αν το μέτρο που έλαβαν οι εθνικές αρχές είναι αιτιολογημένο. Στην περίπτωση που ένα εναρμονισμένο πρότυπο αποδειχθεί ανεπαρκές, τα στοιχεία του προτύπου αποσύρονται από την Επίσημη Εφημερίδα και δίδεται εντολή στον αρμόδιο ευρωπαϊκό οργανισμό τυποποίησης να τροποποιήσει δεόντως το πρότυπο.

Τα ένδικα βοηθήματα τα οποία μπορεί να ασκήσει μια εταιρεία που έχει αγοράσει μηχανές οι οποίεςπόκεινται σ'ένα μέτρο διασφάλισης εξαρτώνται από τις νομοθετικές διατάξεις που ισχύουν στο συγκεκριμένο κράτος μέλος.

(1) Οδηγία 98/37/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την προσέγγιση της νομοθεσίας των κρατών μελών σχετικά με τις μηχανές, ΕΕ L 207 της 23.7.1998.

(2) Συστάθηκε δυνάμει των άρθρων 5 και 6 της Οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών, ΕΕ L 204 της 21.7.1998.